钦定古今图书集成/明伦汇编/闺媛典/第024卷 > 胡宗伋妻莫氏
## 钦定古今图书集成/明伦汇编/闺媛典/第024卷 > 胡宗伋妻莫氏

按《绍兴府志》：“莫氏，胡宗伋妻，馀姚人。读书通经学，年
逾三十，择配未嫁。闻宗伋贤，许之。姑有疾，爇臂祈代，
乡人为作《孝妇词》。宗伋好义能急人，莫副之无怠。伋
尝挈莫就南宫试客，久甚困，莫以女红助给衣食。遭
金兵犯阙，仓卒南奔，伋感疾良苦。莫勉之曰：‘丈夫当
强志，勿自委顿’。”报其弟侄书谓：“宗伋父子自恨儒生，
无可报国，死生非所论也。”其引议慷慨类如此。后以
子沂贵，封淑人。